**Un fulger vă rog**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iar noapte vine c-un oftat

și somnu-ți este parcă iad

și nu mai știi de ești bărbat

sau stele doar din poezie cad

Și somnu-ți este parcă iad

și flăcări iată ai sub coaste

și toată noaptea ești nomad

și vii acasă iarăși de la oaste

Și flăcări parcă ai sub coaste

și nu mai știi de ești bărbat

cuvintele par niște moaște

iar noaptea vine c-un oftat

Și somnu-ți este parcă iad

– totuși cu fulgerul mă rad-

Costel Zăgan, CEZEISME II